Hyd Internet 141 Views deasel , exise tax reduces on petrol
exise tax reduces on petrol ,deasel
న్యూఢిల్లీ: వాహనదారులకు శుభవార్త.పెట్రోలియం ఉత్పత్తుల ధరలు గరిష్ట స్థాయికి చేరిన నేపథ్యంలో పెట్రోల్‌,డిజిల్‌పై కేంద్రం ఎక్సైజ్‌ సుంకాన్ని తగ్గించింది. అక్టోబరు 4 నుంచి లీటర్‌కు 2 రూపాయల చొప్పున ఎక్సైజ్‌ సుంకాన్ని తగ్గిస్తున్నట్లు ప్రభుత్వం ప్రకటించింది.ఈ నిర్ణయంతో ఏడాదికి 26 వేల కోట్ల మేర సర్కార్‌ ఆదాయం తగ్గనుంది.జులైలో 1.88 శాతం ఉన్న హోల్‌సేల్‌ ద్రవ్యోల్బణ ఆగస్టులో 3.44 శాతానికి పెరగడంతో ధరల భారం పెరిగింది.ఈ నేపథ్యంలో సామాన్యుడిపై ఊరటనిచ్చేందుకు కేంద్రం ఈ నిర్ణయం తీసుకుంది. బ్రాండెడ్‌,అన్‌ బ్రాండెడ్‌ పెట్రోల్‌,డిజిల్‌పై సుంకం తగ్గింపు వర్తిస్తుందని ప్రభుత్వం ప్రకటించింది.ఈ నిర్ణయంతో ప్రస్తుత ఆర్థిక సంవత్సరంలోనే సర్కారు 13 వేల కోట్ల మేర ఆదాయాన్ని కోల్పోనుంది. పశ్చిమ దేశాల్లో హరికేన్ల కారణంగా రిపైనరీలు మూతపడటంతో అంతర్జాతీయంగా పెట్రోల్‌ ధరలు పెరిగాయి.రోజు వారి ధరల సమీక్షకు తోడు పన్నులు అధికంగా ఉండటంతో పెట్రోల్‌,డీజిల్‌ ధరలు భారీగా పెరిగాయి.మూడు సంవత్సరాల క్రితం అంతర్జాతీయంగా క్రూడాయిల్‌ ధరలు పతనమైనప్పుడు ప్రభుత్వం పన్నులను భారీగా పెంచింది.
2014 నవంబర్‌ నుంచి పెట్రోల్‌,డిజిల్‌పై ఎక్సైజ్‌ సుంకాన్ని 11 రేట్లు పెంచింది.దీంతో సర్కారుకు భారీగా ఆదాయం సమకూరింది.పెట్రోలియం ఉత్పత్తులపై వ్యాట్‌ను తగ్గించాలని ఆర్థిక మంత్రి అరుణ్‌ జైట్లీ ఇటీవలే రాష్ట్రాలను కోరారు.వ్యాట్‌ కూడా తగ్గిస్తే చమురు ధరలు మరింత తగ్గే అవకాశం ఉంది.
తగ్గిన పెట్రోల్‌,డీజిల్‌ ధరలు
కేంద్ర ప్రభుత్వం మంగళవారం తీసుకున్న ఎక్సైజ్‌ సుంకం కోత నిర్ణయంతో ఒక్కసారిగా పెట్రోల్‌,డిజల్‌ ధరలు కిందికి దిగొచ్చాయి.కాగా రోజువారీ సమీక్ష నేపథ్యంలో బుధవారం ఉదయం ఆరుగంటలకు జరిపిన సమీక్షలో ఢిల్లీలో లీటర్‌ డిజిల్‌ ధర 2.25,కోల్‌కతాలో 2.25,ముంబైలో 2.38,చెన్నైలో 2.41 తగ్గినట్లు తెలిసింది. దీంతో రిటైల్‌లో లీటర్‌ డీజిల్‌ ధరలు ఢిల్లీలో 56.89,కోల్‌కతాలో 59.55గా,ముంబైలో 60.43గా,చెన్నైలో 59.89గా నమోదయ్యాయి.ఇండియన్‌ ఆయిల్‌ వెబ్‌సైట్‌లో ఈ విషయం వెల్లడైంది.అదే విధంగా పెట్రోల్‌ ధరలు కూడా తగ్గినట్లు ఇండియన్‌ ఆయిల్‌ వెబ్‌సైట్‌ డేటాలో తేలింది.ఢిల్లీ,కోల్‌కతా,ముంబైలలో లీటరు పెట్రోల్‌ ధర 2.5 తగ్గినట్లు వెల్లడైంది.అదే విధంగా ఈ తగ్గింపు 2.6గా ఉంది.దీంతో రిటైల్‌లో లీటరు పెట్రోల్‌ ధర ఢిల్లీలో 68.38గా,కోల్‌కతాలో 71.16గా, ముంబైలో 77.51గా,చెన్నైల 70.85గా నమోదైంది.నానాటికి పెరుగుతున్న ఇంధన ధరలపై వెల్లువెత్తుతున్న విమర్శల నేపథ్యంలో కేంద్ర ప్రభుత్వం లీటరు పెట్రోల్‌, డీజిల్‌పై 2 రూపాయల చొప్పున ఎక్సైజ్‌ సుంకానిన తగ్గిస్తున్నట్లు నిర్ణయం తీసుకుంది.ఎన్డీఎ ప్రభుత్వం అధికారంలోకి వచ్చిన తరువాత ఎక్జ్సైజ్‌ సుంకం తగ్గించడం ఇదే తొలిసారి.ప్రస్తుతం పెట్రోల్‌పై లీటరుకు 21.48,డిజిల్‌పై 17.33 ఎక్సైజ్‌ సుంకాన్ని వసూలు చేస్తున్నారు.తగ్గింపు అనంతరం ఈ సుంకాలు వరుసగా
19.48,15.33 గా ఉంటాయి.